Dacă în anii trecuți bonele filipineze atrăgeau atenția asupra acestui fenomen al importului de forță de muncă ieftină, anul acesta companii din diverse sectoare au început să recruteze personal din Asia: City Grill (restaurante)  a importat 6 nepalezi, Teleferic Grand Hotel a angajat 22 de filipinezi pentru hoteluri, șantierul naval Vard Tulcea intenționa să aducă 300 de sudori și lăcătuși din Vietnam, iar cel mai mare crescător de vaci de carne din România, compania olandeză Dutch Trading International, a adus 18 nepalezi pentru a lucra în fermele de vaci.